b'\n_START_ARTICLE_\nTenacious D\n_START_SECTION_\nHistoria\n_START_PARAGRAPH_\nJack Black tapasi 16-vuotiaana silloin 24-vuotiaan Kyle Gassin Edinburghissa, Skotlannissa. Kumpikin kuului teatterikerhoon. Gass ja Black eiv\xc3\xa4t aluksi pit\xc3\xa4neet toisistaan, mutta alkoivat ajan kuluessa tulla paremmin toimeen kesken\xc3\xa4\xc3\xa4n. Black ja Gass tekiv\xc3\xa4t my\xc3\xb6s vaihtokaupan: Jos Gass opettaa Blacki\xc3\xa4 soittamaan kitaraa, opettaa Black Gassi\xc3\xa4 n\xc3\xa4yttelem\xc3\xa4\xc3\xa4n. T\xc3\xa4t\xc3\xa4 vaihtokauppaa pidet\xc3\xa4\xc3\xa4n syyn\xc3\xa4 Tenacious D:n syntymiseen. He soittivat ensimm\xc3\xa4isen keikkansa vuonna 1994, esitt\xc3\xa4en ainoastaan yhden kappaleen, "Tributen"._NEWLINE_Kummatkin j\xc3\xa4senet soittavat kitaraa ja laulavat, mutta Black on yhtyeen p\xc3\xa4\xc3\xa4laulaja ja Gass yhtyeen p\xc3\xa4\xc3\xa4kitaristi. Yhtyeen nimi keksittiin urheilutoimittaja Marv Albertin sanomasta lausahduksesta koripallo-ottelussa (tenacious defense).'